Ritus Romanus
Ritus Romanus est usitatissima familia rituum ad celebrationes ecclesticas pertinentium, qui ritûs in Ecclesia Romana servantur et tamquam normam usum urbis Romae ab antiquitate posteriori vigentem habent. Ecclesia Romana seu Latina (in qua alii ritus praeter Romanum adsunt) cum Ecclesiis aliquot particularibus sui iuris unam Ecclesiam Catholicam format. Ritus Romanus regulas celebrandae missae (sive eucharistiae) continet, sed et sacramentorum et sacramentalium, Divini Officii (sive Liturgiae Horarum seu horarum canonicorum), una cum kalendario qui festa per annum celebranda variis Iesu Christi necnon sanctorum sanctarumque commemorationibus respondentia dirigit.